Türkiyemspor Berlyn

Türkiyemspor Berlyn is 'n sokkerklub uit Berlyn, die hoofstad van Duitsland.

 Geskiedenis 
Die klub is in 1978 gestig deur 'n groep jong spelers wat vriendskaplike wedstryde gespeel het as Kreuzberg Gençler Birliği (Kreuzberg Jeugvereniging). Kreuzberg is 'n stadsdistrik van Berlyn.

Die klub is formeel in 1983 geregistreer as BFC Izmirspor, vernoem na die Turkse stad Izmir, waarmee baie van die destydse spelers bande gehad het.

Die klub is van die begin af finansieel ondersteun deur klein besighede vanuit die Turkse immigrantegemeenskap van Berlyn en in 1987 het die span sy naam verander na Türkiyemspor Berlyn.

Die klub het in 1988, 1990 en 1991 die DFB-Pokal gehaal en in 1991 tot die tweede rondte gevorder. In die 1990/91-seisoen het die klub promosie na die 2. Bundesliga gemis deurdat hulle gestraf is vir die gebruik van 'n ongemagtigde speler. Nadat hulle gedwing is om drie wedstryde oor te speel, het hulle net 'n gelykopuitslag in die laaste wedstryd van die seisoen nodig gehad. Die span het egter met 0-5 teen Tennis Borussia Berlyn verloor, wat toe gepromoveer het ten koste van Türkiyemspor.

 Impak van die klub op Duitse sokker 
Türkiyemspor word erken as een van die suksesvolste klubs wat uit die Duitse immigrantegemeenskap ontstaan het. Die klub het gehelp om 'n positiewe beeld van sy gemeenskap te skep en heelwat ander Turks-etniese klubs het in Türkiyemspor se voetspore gevolg. Die naam Türkiyemspor word nou ook gebruik deur klubs in Mönchengladbach, Wuppertal, Breuberg, Amsterdam, Australië en die VSA.

Die klub en sy ondersteuners is ongelukkig ook soms die teiken van vyandigheid en aanvalle deur radikale ver-regse groepe.

 Onlangse ligaposisionering 
 1986–1987	(IV)	Landesliga Berlyn		2de
 1987–1988	(III)	Am.Oberliga Berlyn		5de
 1988–1989	(III)	Am.Oberliga Berlyn		5de
 1989–1990	(III)	Am.Oberliga Berlyn		8ste
 1990–1991	(III)	Am.Oberliga Berlyn		2de
 1991–1992	(III)	Am.Oberliga Noordoos-Sentraal	6de
 1992–1993	(III)	Am.Oberliga Noordoos-Sentraal	6de
 1993–1994	(III)	Am.Oberliga Noordoos-Sentraal	6de
 1994–1995	(III)	Regionalliga Noordoos		18de
 1995–1996	(IV)	Am.Oberliga Noordoos-Noord	3de
 1996–1997	(IV)	Am.Oberliga Noordoos-Noord	3de 1997–1998	(IV)	Am.Oberliga Noordoos-Noord	3de
 1998–1999	(V)	Verbandsliga Berlyn		13de
 1999-00	(V)	Verbandsliga Berlyn		1ste
 2000-01	(IV)	Oberliga Noordoos-Noord		14de
 2001-02	(IV)	Oberliga Noordoos-Noord		6de
 2002-03	(IV)	Oberliga Noordoos-Noord		12de
 2003-04	(IV)	Oberliga Noordoos-Noord		7de
 2004-05	(IV)	Oberliga Noordoos-Noord		11de
 2005-06	(IV)	Oberliga Noordoos-Noord		7de
 2006-07	(IV)	Oberliga Noordoos-Noord	5de
 2007-08	(IV)	Oberliga Noordoos-Noord	3de
 2008-09      (IV) Regionalliga Noord              15de

 Eksterne skakels 
 Amptelike klubblad
 Abseits Guide to German Soccer

 Regionalliga Noord 2010/11-seisoenHertha BSC Berlyn II, Türkiyemspor Berlyn, Eintracht Brunswyk II, Chemnitzer FC, FC Energie Cottbus II, Hallescher FC,  Hamburger SV II, Hannover 96 II, TSV Havelse, Holstein Kiel, RB Leipzig, VfB Lübeck, 1. FC Maagdenburg, ZFC Meuselwitz, FC Oberneuland, VFC Plauen, SV Wilhelmshaven, VfL Wolfsburg II

Berlyn
Kategorie:Sport in Berlyn